OSNOVNA ŠKOLA BISTRA

BISTRANSKA 30

10298 BISTRA

Zapisnik s druge sjednice vijeća roditelja

Sukladno članku 66.stavak 5 statuta OŠ Bistra održana je druga sjednica vijeća roditelja dana 10.prosinca 2019.godine s početkom u 18:30h. Predsjednica vijeća roditelja gospođa Natalija Dubravec utvrdila je da je prisutan 21 član vijeća roditelja. Prisutni ( 1b, 1c, 2a, 2b, 2c, 3a, 3b, 3c, 4a, 4b, 4c, 5a, 5c, 5d, 6a, 6c, 6d, 7a, 7b, 8a, 8b) i odsutni (1a opravdala, 1d, 2d, 3d, 4d, 5b, 6b opravdala, 7c opravdao, 8c)  Zapisničar nije prisutan pa ulogu zapisničara za ovu sjednicu preuzima gospođa Mirjana Eršek. Predsjednica vijeća utvrđuje da postoji kvorum za donošenje odluka.

Verifikacija zapisnika s prve sjednice jednoglasno prihvaćena

Dnevni red

1. Utvrđivanje dnevnog reda
2. Utvrđivanje kvoruma (potrebna natpolovična većina ukupnog broja članova)
3. Upoznavanje članova vijeća roditelja s ponudama kandidata za ravnatelja
4. Predstavljanje programa rada kandidata za mandatno razdoblje
5. Biranje izbornog povjerenstva (predsjednika i dva člana)
6. Utvrđivanje liste kandidata abecednim redom
7. Izrada i ovjera glasačkih listića
8. Glasovanje o kandidatima
9. Utvrđivanje rezultata obavljenog i sastavljanje liste kandidata prema broju dobivenih glasova
10. Donošenje pisanog zaključka na temelju utvrđenih rezultata glasovanja
11. Pitanja i prijedlozi
12. Predsjednica vijeća roditelja daje dnevni red na usvajanje koji je jednoglasno prihvaćen. Također predlaže da se sjednice snimaju isključivo u svrhu provjere zapisnika i ispravnosti istog. Prijedlog je upućen i prema školskom odboru da se uvrsti u poslovnik vijeća roditelja, prijedlog je jednoglasno prihvaćen. Gospođa Dubravec pročitala je upute o načinu glasovanja. Svi prisutni su upoznati s pravilima izbora i glasovanja.
13. Predsjednica utvrđuje kvorum potreban za donošenje odluka.
14. Predsjednica upoznaje članove vijeća roditelja s listom kandidata koju je odobrio školski odbor. Lista kandidata 1.Duić Marina, 2. Kovačević Eduard
15. Vrijeme predstavljanja kandidatkinje gospođe Duić Marine u pozivu 18:50h (čekalo se vrijeme koje je predviđeno za gospođu Duić te kandidatkinja nije odazvala predstavljanju). Zbog nedolaska kandidatkinje, predsjednica vijeća roditelja predlaže pomicanje vremena predstavljanja gospodina Kovačevića. Roditelji jednoglasno prihvaćaju prijedlog. Gospodin Kovačević započinje svoje predstavljanje u 19:05h. Nakon predstavljanja gospodin Kovačević napušta prostoriju.
16. Izabrano izborno povjerenstvo u sastavu: Drago Šimunić (predsjednik), Ana-Marija Špiček (član) i Marina Raguš (član)
17. Utvrđivanje liste kandidata prema odluci školskog odbora 1.Duić Marina, 2. Kovačević Eduard
18. Povjerenstvo je pregledao glasačke listiće i utvrdilo da su listići važeći. Listići imaju pečat škole, utvrđenu listu kandidata abecednim redom te datum koji odgovara vremenu održavanja glasovanja. U skladu s brojem prisutnih članova vijeća, povjerenstvo je podijelilo 21 glasački listić.
19. Slijedi tajno glasovanje.
20. Izborna komisija je prebrojila glasove i objavila rezultate. Duić Marina – 0 glasova, Kovačević Eduard – 17 glasova. Broj nevažećih – 4.
21. Izborna komisija u pisanom obliku daje zaključak o rezultatima glasovanja za izbor ravnatelja škole ispred vijeća roditelja.
22. Poziva se ravnatelj u prostoriju kako bi odgovorio na određena pitanja. Mogu li profesori pomaknuti datume pisanih provjera ranije od datuma koji je zadan vremenikom. Ravnatelj na postavljeno pitanje odgovara da može uz prethodnu zamolbu i suglasnost ravnatelja u skladu sa zakonom o pisanju ispita. Roditelji kažu da su testovi pisani prije predviđenog roka i da su pisani prvi i drugi dan ponovnog početka nastave nakon štrajka učitelja. Ravnatelj odgovara da je preporuka tim učiteljima i profesorima da me ne upisuju te ocjene u e – dnevnike već u bilješke. Ravnatelj informira roditelje o fazi realizacije škole u prirodi i održanim sastancima četvrtih razreda na koje se to odnosi. Škola u prirodi u kojoj je objedinjena i škola plivanja sufinancira općina Bistra u iznosu od 25% cijene, ostatak financiraju roditelji. Također je postavljeno pitanje hoće li biti produženog boravka za druge razrede od prvog mjeseca 2020.prema obećanju općinskog načelnika gospodina Gulića. Ravnatelj odgovara da su upućeni dopisi prema županiji, osnivaču OŠ Bistre, koji daju suglasnost za organizacijom produženog boravka uz uvjet da lokalna samouprava sufinancira isti zajedno s roditeljima. Upućen je isti zahtjev prema ministarstvu obrazovanja na koji nije dobiven odgovor. Općina traži suglasnost županije i ministarstva da bi izdvojila sredstva u proračunu za 2020.godinu. Kako nisu ispunjeni uvjeti, neće biti produženog boravka u šk.god. 2019./2020. Ravnatelj kaže da je veća vjerojatnost od devetog mjeseca 2020./2021.za prve i druge razrede za što će biti osigurana sredstva u proračunu općine prema dogovoru s općinskim načelnikom. Ravnatelj obavještava da će osmi razredi ići u Vukovar na dvodnevni izlet u vremenskom razdoblju 7.-14.1.2020. U prvom mjesecu 2020. bit će održani roditeljski sastanci roditelja učenika osmih razreda vezano uz profesionalnu orijentacija i upise u srednju školu. U izradi je prijedlog odrade sati provedenih u štrajku, a o ćemo će roditelji biti obavješteni.

Zapisničar: Predsjednica vijeća roditelja:

Mirjana Eršek Natalija Dubravec